TNP มั่นใจรายได้ขายปีนี้โต 15% ตามแผนขยายสาขาเพิ่มโบรกแนะซื้อเป้า 2.28 บ.
TNP มั่นใจรายได้ขายปีนี้โต 15% ตามแผนขยายสาขาเพิ่มโบรกแนะซื้อเป้า 2.28 บ.
TNP มั่นใจรายได้ขายปีนี้โต 15% ตามแผนขยายสาขาเพิ่มโบรกแนะซื้อเป้า 2.28 บ.
26 มี.ค. 2563

บล.คิงส์ฟอร์ด ระบุในบทวิเคราะห์วันนี้(26มี.ค.63) ว่า บริษัท ธนพิริยะ จำกัด (มหาชน) หรือ TNP (ซื้อเก็งกำไร / ราคาเป้าหมาย  2.28 บาท) แม้สถานการณ์การระบาดของไวรัสโควิด-19 จะกดดันภาพรวมของการบริโภคในประเทศให้ชะลอตัวลงแต่ผู้บริหารของ TNP ยังคาดการณ์ว่ารายได้จากการขายปีนี้มีโอกาสเติบโตได้ราว 10-15% จากการขยายสาขาเพิ่มเติมอีก 5 สาขาและจะทำให้สาขาทั้งหมดเพิ่มขึ้นเป็น 33 สาขาตอนสิ้นปี 2563 ลูกค้าหลักของ TNP จะเป็นคนในพื้นที่ซึ่งอาศัยอยู่ใกล้เคียงกับร้านค้าเป็นหลักและสินค้าที่ขายก็เป็นสินค้าทั่วไป (เหมือนร้านขายของชำปกติ)
ดังนั้นในช่วงเวลาที่ทางภาครัฐประกาศมาตรการฉุกเฉิน ยอดการใช้จ่าย/บิล น่าจะเพิ่มขึ้นในช่วงสั้นด้วย ในส่วนของประมาณการรายได้จากการขายปี 2563 เบื้องต้นคาดว่าจะเติบโตได้เพียง +4.67% เทียบช่วงเดียวกันของปีก่อน ตามแนวทางอนุรักษ์นิยม
สำหรับอัตรากำไรขั้นต้นก็ประเมินว่าน่าจะอยู่ในระดับที่ใกล้เคียงกับปีก่อนที่ 15% ส่วนกำไรสุทธิปี 2563-2564 ประเมินไว้ที่ระดับ 93.35 ลบ. และ 104.36 ลบ. ตามลำดับ ขยายตัว เพียง +5.36% เทียบช่วงเดียวกันของปีก่อน ในปี 2563 แต่จะกลับมาเติบโตโดดเด่น +11.8% เทียบช่วงเดียวกันของปีก่อน ในปี 2564 ในส่วนของมูลค่าพื้นฐานปี 2563 ประเมินด้วย Avg P/E ย้อนหลัง 3 ปีที่ 19.55X ได้มูลค่าเหมาะสมที่ 2.28 บาท/หุ้น
 